Document ID: 32013R0622

A BIZOTTSÁG 622/2013/EU VÉGREHAJTÁSI RENDELETE
(2013. június 25.)
a nyers gyémántok nemzetközi kereskedelmében a kimberleyi folyamat tanúsítási rendszere végrehajtásáról szóló 2368/2002/EK tanácsi rendelet módosításáról
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a nyers gyémántok nemzetközi kereskedelmében a kimberleyi folyamat tanúsítási rendszere végrehajtásáról szóló, 2002. december 20-i 2368/2002/EK tanácsi rendeletre (1) és különösen annak 20. cikkére,
mivel:
(1)
A 2368/2002/EK rendelet II. melléklete felsorolja a kimberley-i folyamat (a továbbiakban: KF) tanúsítási rendszerének résztvevőit és szabályszerűen kijelölt illetékes hatóságaikat.
(2)
2013. május 23-án a KF elnöke értesítést tett közzé, amely megerősíti, hogy a kimberley-i folyamat részes felei írásos eljárás útján úgy határoztak, hogy tartózkodnak a Közép-afrikai Köztársaságból származó nyersgyémántszállítmányok küldésétől vagy fogadásától mindaddig, amíg nem tisztázódik, hogy az ország képes biztosítani a kimberley-i folyamat minimumszabályainak való megfelelést.
(3)
A 2368/2002/EK rendelet II. mellékletét ezért ennek megfelelően módosítani kell.
(4)
E rendelet rendelkezései összhangban vannak a 2368/2002/EK rendelet 22. cikkében említett bizottság véleményével.
(5)
A jelen rendeletben foglalt intézkedések hatékonyságának biztosítása érdekében a rendeletnek azonnal hatályba kell lépnie,
ELFOGADTA EZT A RENDELETET:
1. cikk
A 2368/2002/EK rendelet II. mellékletének helyébe az e rendelet mellékletében szereplő szöveg lép.
2. cikk
Ez a rendelet az Európai Unió Hivatalos Lapjában való kihirdetése napján lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2013. június 25-én.

Labels: 3
14
18